ตลท. ออกโรงเตือน DELTA ร้อนไม่เลิกยกระดับ T2-T3
ตลาดหลักทรัพย์ฯ ขอให้ผู้ลงทุนพิจารณาข้อมูลอย่างรอบคอบในหลักทรัพย์ DELTA ก่อนตัดสินใจซื้อขาย หลังหลุด Cash Balance วันนี้ หากร้อนไม่เลิกยกระดับมาตรการกำกับ T2-T3
ตลาดหลักทรัพย์ฯ ขอให้ผู้ลงทุนพิจารณาข้อมูลอย่างรอบคอบในหลักทรัพย์ DELTA ก่อนตัดสินใจซื้อขาย หลังหลุด Cash Balance วันนี้ หากร้อนไม่เลิกยกระดับมาตรการกำกับ T2-T3
24 เม.ย. 2566

ตลาดหลักทรัพย์แห่งประเทศไทย (ตลท.) แจ้งให้ผู้ลงทุนพิจารณาอย่างรอบครบใน บริษัท เดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ก่อนตัดสินใจซื้อขาย โดยสามารถซื้อขายได้โดยปกติ และไม่อยู่ในมาตรการกำกับการซื้อขายเริ่มตั้งแต่วันที่ 24 เมษายน 2566 (DELTA เข้ามาตรการกำกับการซื้อขายระดับ 1 ในวันที่ 3 – 21 เมษายน 2566) โดยปัจจุบันมีค่า P/E อยู่ที่ 72.35 เท่า และ P/BV อยู่ที่ 20.30 เท่า (ข้อมูล ณ 21 เมษายน 2566)
ทั้งนี้ ตลาดหลักทรัพย์ฯ จึงขอให้ผู้ลงทุนศึกษาข้อมูลต่างๆ รวมถึงบทวิเคราะห์ของบริษัทหลักทรัพย์ให้ครบถ้วนและรอบคอบก่อนตัดสินใจซื้อขายในหลักทรัพย์ดังกล่าว
นอกจากนี้ตลาดหลักทรัพย์ฯ ขอแจ้งให้ทราบว่าหากพบว่าสภาพการซื้อขายของหลักทรัพย์ DELTA ผิดไปจากสภาพปกติโดยไม่มีปัจจัยพื้นฐาน (fundamental) สนับสนุน หลักทรัพย์ DELTA จะถูกยกระดับเข้าสู่มาตรการกำกับการซื้อขายระดับ 2 และ 3 ตามลำดับ ซึ่งเป็นไปตามหลักเกณฑ์ปัจจุบันที่กำหนด